Document ID: 32011R1344

NEUVOSTON ASETUS (EU) N:o 1344/2011,
annettu 19 päivänä joulukuuta 2011,
tiettyihin maatalous-, kalastus- ja teollisuustuotteisiin sovellettavien yhteisen tullitariffin autonomisten tullien suspendoimisesta ja asetuksen (EY) N:o 1255/96 kumoamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
ottaa huomioon Euroopan komission ehdotuksen,
sekä katsoo seuraavaa:
(1)
Tässä asetuksessa eriteltyjen tiettyjen maatalous-, ja kalastus- ja teollisuustuotteiden tuotanto on Euroopan unionissa tällä hetkellä riittämätöntä tai sitä ei ole ollenkaan, minkä vuoksi kyseisiä tuotteita käyttävien unionin tuotannonalojen tarpeita ei voida tyydyttää.
(2)
Sen vuoksi on yhteisön edun mukaista suspendoida kyseisten tuotteiden yhteisen tullitariffin autonomiset tullit osittain tai kokonaan.
(3)
Tiettyihin teollisuus-, maatalous- ja kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta 27 päivänä kesäkuuta 1996 annettua neuvoston asetusta (EY) N:o 1255/96 (1) on muutettu moneen otteeseen. Se olisi avoimuuden vuoksi korvattava kokonaan.
(4)
Tiettyjen teollisuus-, maatalous- ja kalastustuotteiden yhteisen tullitariffin autonomisten tullien suspendoimisesta annetuilla asetuksilla on suurelta osin uudistettu aiemmat toimenpiteet. Sen vuoksi asianomaisten toimenpiteiden täytäntöönpanon järkiperäistämiseksi on aiheellista olla rajoittamatta tämän asetuksen voimassaoloaikaa, koska sen soveltamisalaa voidaan mukauttaa ja koska tuotteita voidaan lisätä tämän asetuksen liitteeseen tai poistaa siitä neuvoston asetuksella.
(5)
Tämän asetuksen liitteessä lueteltujen suspensioiden väliaikaisen luonteen vuoksi niitä olisi tarkasteltava uudelleen järjestelmällisesti viimeistään viiden vuoden kuluttua niiden soveltamisen aloittamisesta tai uudistamisesta. Lisäksi komission aloitteesta tai yhden tai useamman jäsenvaltion pyynnöstä tehdyn uudelleentarkastelun perusteella esitettävästä komission ehdotuksesta tiettyjen suspensioiden voimassaolo olisi voitava lopettaa milloin tahansa, jos suspensioiden voimassaolon jatkaminen ei ole enää unionin edun mukaista tai jos tämä on perusteltua teknisen tuotekehityksen, muuttuneiden olosuhteiden tai markkinoiden taloussuuntauksien vuoksi.
(6)
Tämän asetuksen perustavoitteita ovat unionin teollisuuden kilpailukyvyn parantaminen, ja sen mahdollistaminen, että unionin teollisuus säilyttää ja luo työpaikkoja, nykyaikaistaa rakenteita jne.; näiden perustavoitteiden saavuttamiseksi on tarpeen ja asianmukaista vahvistaa suhteellisuusperiaatetta noudattaen säännöt tiettyjen tuotteiden yhteisen tullitariffin tullien suspendoinnista. Euroopan unionista tehdyn sopimuksen 5 artiklan 4 kohdan mukaisesti tässä asetuksessa ei ylitetä sitä, mikä on asetettujen tavoitteiden saavuttamiseksi tarpeen,
ON HYVÄKSYNYT TÄMÄN ASETUKSEN:
1 artikla
Liitteessä lueteltujen maatalous-, kalastus- ja teollisuustuotteiden yhteisen tullitariffin autonomiset tullit suspendoidaan liitteen mukaisesti.
2 artikla
1. Komissio voi milloin tahansa tarkastella uudelleen liitteessä lueteltujen tuotteiden suspensioita seuraavissa tapauksissa:
a)
omasta aloitteestaan;
b)
yhden tai useamman jäsenvaltion pyynnöstä.
2. Komissio suorittaa suspensioiden pakollisen uudelleentarkastelun liitteessä vahvistettuna vuonna.
3. Uudelleentarkastelussa komissiota avustaa jäsenvaltioiden asiantuntijoista muodostuva ryhmä.
3 artikla
Kun komissio katsoo 2 artiklassa säädetyn uudelleentarkastelun perusteella, että jonkin tuotteen suspensiota on muutettava tai sen voimassaolo on päätettävä, se toimittaa neuvostolle ehdotuksen liitteessä olevan luettelon muuttamisesta.
4 artikla
Kumotaan asetus (EY) N:o 1255/96.
5 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2012.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2011.

Labels: 1
7
3
6
15